Държавен вестник, бр. 44, 2011 г., стр. 111

БРОЙ  44	
Д Ъ Р Ж А В Е Н  В Е С Т Н И К 	
СТР.  111  
Качествено оценяване на работата на прокуро­
рите въз основа на статистически данни
Чл. 55. (1) Качественото оценяване на 
работата на прокурорите се извършва въз 
основа на съпоставяне, сравняване и анализ 
на следните основни статистически данни:
1. брой потвърдени, изцяло отменени или 
изменени актове и основанията за това;
2. брой оправдателни присъди по внесени 
обвинителни актове и основанията за това;
3. брой на делата, върнати за доразследване 
и основанията за това.
(2) Съответните статистически форми 
за отчет на прокуратурата диференцират 
относимите към атестирането на прокурор 
основни статистически данни по ал. 1 спо­
ред спецификата на дейност на отделните 
органи на съдебната власт, специализацията 
на атестираните, видовете преписки и дела 
и постановените по тях актове.
Качествено оценяване на следователите въз 
основа на статистически данни
Чл. 56. (1) Качественото оценяване на 
следователите се извършва въз основа на съ­
поставяне, сравняване и анализ на следните 
основни статистически данни:
1. Съпоставимост между актовете на сле­
дователя и прокурора:
а) брой обвинителни заключения и съот­
ветен брой обвинителни актове;
б) брой заключения с мнение за прекра­
тяване и съответен брой постановления за 
прекратяване;
в) брой заключения с мнение за спиране 
и съответен брой постановления за спиране;
2. брой на делата, върнати от съда за до­
разследване.
(2) Съответните статистически форми за 
отчет на Националната следствена служба 
диференцират относимите към атестирането 
на следовател основни статистически данни 
по ал. 1 според спецификата на дейността на 
Националната следствена служба и окръжните 
следствени отдели в окръжните прокуратури, 
включително следствения отдел в Софийската 
градска прокуратура, специализацията на атес­
тираните, видовете възложени и приключени 
дела, видовете постановени актове.
Оценяване на съдия, прокурор или следовател 
въз основа на непосредствено наблюдение
Чл. 57. (1) Качеството на работата на съдия, 
прокурор или следовател се оценява въз основа 
на анализ на фактите, установени в рамките 
на осъществено непосредствено наблюдение.
(2) Непосредственото наблюдение се из­
вършва чрез цялостна проверка на конкретни 
преписки и дела, по които е работил атес­
тираният в периода на атестиране, относно 
образуването, движението, приключването 
им и качеството на постановените актове.
(3) Атестиращите органи могат да формират 
и непосредствени впечатления от работата на 
атестираните съдии и прокурори, като посе­
щават съдебни заседания с тяхно участие, ако 
в периода на проверката такива се провеждат 
съобразно организацията на дейността на 
съответния орган на съдебна власт.
(4) Атестиращите органи могат да събе­
седват с колеги на атестирания по въпроси, 
свързани с предмета на атестирането.
Оценяване на съдия, прокурор или следовател 
въз основа на лични впечатления
Чл. 58. Лични впечатления за работата 
на съдия, прокурор, следовател могат да се 
придобиват чрез събеседване с атестирания по 
въпроси, свързани с предмета на атестиране.
Оценяване на съдия, прокурор или следовател 
въз основа на анализ на достоверна писмена 
информация за дейността му
Чл. 59. (1) Дейността на съдия, прокурор 
или следовател се оценява и въз основа на 
анализ на фактите, установени в рамките на 
всякаква относима към атестирането досто­
верна писмена информация за атестирания.
(2) Достоверна писмена информация пред­
ставляват: годишните доклади за дейността 
на съответния орган на съдебната власт; 
информация от комисиите за професионална 
етика, сформирани в съответните органи на 
съдебната власт; информация от Инспекто­
рата към Висшия съдебен съвет; становища 
на административните ръководители; инфор­
мация от проверки или данни по Закона за 
предотвратяване и разкриване конфликт на 
интереси; становища от Националния институт 
на правосъдието за принос на атестирания 
в дейността по обучение; становища на съ­
ответните постоянни комисии към Висшия 
съдебен съвет относно дейността на атес­
тирания в помощни атестационни комисии 
или комисии за професионална етика в ор­
ганите на съдебната власт; данни за участия 
в допълнителни професионални обучения за 
повишаване на квалификацията при предос­
тавена възможност за това; данни за участия 
в мероприятия, повишаващи авторитета на 
съдебната власт, констатации от финансови 
проверки и др.
Оценяване на административен ръководител и 
заместник на административен ръководител
Чл. 60. (1) При оценяването на адми­
нистративен ръководител и заместник на 
административен ръководител се използват 
всички методи на атестиране съгласно чл. 49 
от наредбата.
(2) Оценяването на административен ръ­
ководител и заместник на административен 
ръководител относно пригодността им за 
ръководна длъжност се извършва въз основа